બંગલાના નવા માલિક શશિ કિરણ શેટ્ટી હવે રાજેશ ખન્નાના આશીર્વાદ બંગલાના સ્થાને પોતાનો નવો બંગલો ઊભો કરવા માગે છે અને તેથી આ બંગલાની તોડફોડ શરૂ કરી દીધી છે. બીએમસીના બિલ્ડિંગ પ્રપોઝલ વિભાગના એક વરિષ્ઠ અધિકારીએ જણાવ્યું હતું કે રાજેશ ખન્નાનો બંગલો ખરીદનાર નવા માલિકે બંગલો તોડી પાડવા માટે જરૂરી મંજૂરી મેળવી છે. મારી જાણ મુજબ તેમણે આ અંગે રાજ્ય કોસ્ટલ ઓથોરિટીની પણ મંજૂરી મેળવી છે. આ બંગલાના સ્થાને હવે એક બિલ્ડિંગ ઊભી કરાશે જેની વિગતો મારે પાસે નથી.